钦定古今图书集成/明伦汇编/氏族典/第526卷 > 《廖用贤尚友录》 > 莫天淳
## 钦定古今图书集成/明伦汇编/氏族典/第526卷 > 《廖用贤尚友录》 > 莫天淳

按《松江府志》：“天淳，字还甫，华亭人。幼孤，事母孝。母有
疾，天淳刲右肱肉以进。母疾瘳而腕伤，不任举笔，遂
习左手书。天启辛酉，举于乡，授泾县教谕，迁仙游知
县。县介漳泉间，奸民林缵元等聚众谋不轨，天淳奋
击大破之，擒缵元，焚其七寨，闽南以宁。满考，擢南刑
部主事，遘疾殁。”